ตอนที่ 6

เมื่อ สารวัตรสิงหา (พาเวล นเรศ) นำทีมลงพื้นที่สืบหาความจริงที่สถานปฏิบัติธรรม “ศานติธรรม” สถานที่ที่อาจมีความเชื่อมโยงกับคดีสะเทือนขวัญเหยื่อทั้ง 7 ราย ยิ่งเข้าใกล้ความจริง ทีมสืบสวนก็ยิ่งถูกรุกรานจาก “บางสิ่งที่มองไม่เห็น” จนเหตุการณ์บานปลาย เมื่อจ่าเข้ม (เพทาย ภูริต) ถูกผีทำร้ายจนเกือบเอาชีวิตไม่รอด ธูป (พูห์ กฤติน) ในฐานะที่ปรึกษาทางวิญญาณ ต้องยื่นมือเข้ามาเตือนให้ สารวัตรสิงหา นำหลักฐานสำคัญกลับไปเก็บที่บ้าน เพราะ “ผีไม่กล้าเข้าใกล้สิงหา” สารวัตรสิงหา จะยอมทำตามที่ธูปบอกหรือไม่? เมื่อรู้ทั้งรู้ว่ายิ่งนำหลักฐานไว้ใกล้ธูปก็จะยิ่งอันตราย